REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/217-16

6. oktobar 2016. godine

B e o g r a d

Z A P I S N I K

TREĆE SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 6. OKTOBRA 2016. GODINE

Sednica je počela u 9,10 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Jasmina Obradović, zamenik člana Biljane Pantić Pilje, Aleksandra Majkić, Jelena Žarić-Kovačević, Srbislav Filipović, Petar Petrović, Balint Pastor, Miroljub Stanković, Dejan Šulkić, Ljupka Mihajlovska, zamenik člana Saše Radulovića, Zoran Krasić i Vesna Nikolić Vukajlović.

Sednici nisu prisustvovali članovi Odbora: Snežana R. Petrović, Zvonimir Stević, Gordana Čomić, kao ni njihovi zamenici i Nenad Milić, zamenik člana.

Sednici su prisustvovali: Saša Mogić, pomoćnik ministra državne uprave i lokalne samouprave i Mirjana Čojbašić, pomoćnik ministra finansija.

Đorđe Komlenski, predsednik Odbora, obavestio je članove Odbora, da je Fiskalni savet izvršio ispravku, reagujući na primedbu koja je izneta na prethodnoj sednici Odbora, a odnosila se na Mišljenje koje je Fiskalni savet dostavio na Nacrt zakona o izmenama Zakona o finansiranju lokalne samouprave, umesto na Predlog zakona o izmenama Zakona o finansiranju lokalne samouprave, navodeći da je u pitanju bila tehnička greška.

Na predlog predsednika Odbora, većinom glasova (sa devet glasova za, četiri nije glasalo) je usvojen predložen dnevni red

D n e v n i r e d:

- Usvajanje zapisnika sa Druge sednice Odbora;

1.Razmatranje amandmana na Predlog zakona o izmenama Zakona o finansiranju lokalne samouprave, koji je podnela Vlada.

Pre prelaska na odlučivanje o tački dnevnog reda, Odbor je većinom glasova usvojio zapisnik sa Druge sednice Odbora (sa 10 glasova za, jedan uzdržan, dvoje nije glasalo).

Tačka dnevnog reda. Razmatranje amandmana na Predlog zakona o izmenama Zakona o finansiranju lokalne samouprave, koji je podnela Vlada.

U diskusiji po ovoj tački dnevnog reda učestvovali su: Đorđe Komlenski, predsednik Odbora, Mirjana Čojbašić, pomoćnik ministra finansija i Zoran Krasić član Odbora.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama Zakona o finansiranju lokalne samouprave i smatra da su u skladu sa Ustavom i pravnim sistemom Republike Srbije amandmani:

- na član 1. koji je podneo narodni poslanik Boško Obradović;

- na član 1. koji je podneo narodni poslanik Zoran Živković;

- na član 1. koji su zajedno podneli narodni poslanici Radoslav Milojičić i Dejan Nikolić;

- na član 1. koji su zajedno podneli narodni poslanici Marko Đurišić, Miroslav Aleksić, Goran Bogdanović, Nenad Konstantinović i Zdravko Stanković;

- na član 1. koji je podneo narodni poslanik Saša Radulović;

- na član 1. koji su zajedno podneli narodni poslanici Milan Lapčević i Dejan Šulkić;

- na član 1. koji je podnela narodni poslanik Aleksandra Jerkov;

- na član 1. koji je podneo narodni poslanik Goran Ćirić;

- na član 1. koji je podneo narodni poslanik Balša Božović;

- na član 1. sa ispravkom, koji je podnela narodni poslanik Nataša Vučković;

- na član 1. sa ispravkom, koji su zajedno podneli narodni poslanici Veroljub Stevanović, Tomislav Žigmanov i Dušan Petrović;

- na član 1. koji je podneo narodni poslanik Goran Ješić;

- na član 1. sa ispravkom, koji je podnela narodni poslanik Gordana Čomić;

- na član 1. sa ispravkom, koji su zajedno podneli narodni poslanici Maja Videnović, Vesna Marjanović i Dragoljub Mićunović;

- na član 1. sa ispravkom, koji je podneo narodni poslanik Aleksandar Stevanović;

- na član 1. koji su zajedno podneli narodni poslanici Nenad Čanak, Marinika Tepić, Olena Papuga i Nada Lazić;

- na član 1. sa ispravkom, koji je podneo narodni poslanik Nenad Božić;

- na član 1. sa ispravkom, koji je podnela narodni poslanik Ljupka Mihajlovska;

- na član 1. sa ispravkom, koji je podneo narodni poslanik Jovan Jovanović;

- na član 1. sa ispravkom, koji je podnela narodni poslanik Branka Stamenković;

Odbor je odluku doneo jednoglasno (sa 12 glasova za).

Odbor je razmotrio i smatra da nisu u skladu sa članom 196. Ustava i pravnim sistemom Republike Srbije, sledeći amandmani:

- na član 2. koji je podneo narodni poslanik Boško Obradović;

- na član 2. koji je podneo narodni poslanik Zoran Živković;

- na član 2. koji su zajedno podneli narodni poslanici Radoslav Milojičić i Dejan Nikolić;

- na član 2. koji su zajedno podneli narodni poslanici Marko Đurišić, Miroslav Aleksić, Goran Bogdanović, Nenad Konstantinović i Zdravko Stanković.

Odbor je odluku doneo većinom glasova (sa dva glasa za, devet glasova protiv, jedan uzdržan, jedan nije glasao).

Za izvestioca Odbora na sednici Narodne skupštine određen je predsednik Odbora.

Sednica je završena u 9,27 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski